open-index/open-wikipedia-markdown huggingface dataset:
Tanel Võhma

**Tanel Võhma** (kuni 1935 **Daniel Võhman**; 2. veebruar 1898 Voka vald, Virumaa – surma aeg ja koht teadmata) oli Eesti politseinik.

## Hariduskäik
Ta lõpetas Jõhvi kaheksaklassilises ministeeriumikooli 1913. aastal. Lühemat aega õppis 1917. aastal Helsingis Maria gümnaasiumis ja seejärel Narvas. Ta lõpetas 1928. aastal eksternina Narva Ühisgümnaasiumi ja 1933. aastal lõpetas ta Tartu Ülikooli õigusteaduskonna. Akadeemiliselt kuulus ta Korporatsioon Ugalasse.

## Töö- ja sõjaväekäik
1917. aastast asus ta teenistusse Venemaa Põhjaraudteel ametnikuna, kuid samal aastal mobiliseeriti ta Esimesse maailmasõtta, Vene keisririigi sõjaväkke, kus teenis Viapori kindluses suurtükiväelasena. 

Märtsis 1919 astus vabatahtlikuna Eesti rahvaväkke ning osales Eesti Vabadussõjas, teenides esialgu Rakveres 5. Jalaväepolgus, hiljem viidi üle suurtükiväkke. Septembrist 1919 kuni reservi arvamiseni oli staabikirjutaja. 

Pärast Vabadussõja lõppemist 1920. aastal ja demobiliseerimist 1921. aasta lõpus töötas mõne kuu Kuie riigimõisas kirjutajana. 1923. aasta alguses teenis ta lühemat aega 1. Diviisi staabis inspektori jaoskonna kantseleis 2. järgu kantseleiametnikuna. 

## Politseinikuna
Märtsis 1922 astus ta kaitsepolitsei teenistusse ning töötas kuni aasta lõpuni Narva jaoskonna vanemkantseleiametnikuna, kust tal aga koosseisu vähendamise tõttu tuli ametist lahkuda. 

10. veebruaril 1923 astus Narva linna politseiteenistusse ja sai 2. jaoskonna rajooniülema kohusetäitjaks, 15. märtsil 1924 viidi ta üle Narva politseivalitsusse arveametnikuks. 

Mais 1925 asus ta kaitsepolitsei teenistusse ja määrati Narva jaoskonna nooremametnikuks. Järgnevalt töötas Narvas kaitsepolitsei assistendi ja vanemassistendina. 15. maist 1935 nimetati ta poliitilise politsei komissariks Pärnus ja alates 16. novembrist samal aastal Tartusse.

1938. aasta 25. juunil nimetati ta poliitilise politsei inspektoriks.

Tanel Võhma vahistati NKVD poolt 16. juulil 1940 ja viidi Moskvasse, tema edasine saatus on teadmata. 

## Tunnustus
*1935 Kaitseliidu Kotkaristi IV klassi teenetemärk

## Viited

## Välislingid
*''Album Academicum Universitatis Tartuensis 1918-1944''
Leonhard Pruunmaa

**Leonhard Pruunmaa** (enne eestistamist **Leonhard Brunhof**; 4. juuni 1894 Vorbuse vald, Tartumaa – 5. juuni 1942 Sevurallagi vangilaager, Sverdlovski oblast) oli Eesti politseinik.

Leonhard Brunhof osales Vene sõjaväes Esimeses maailmasõjas ja Eesti sõjaväes Vabadussõjas. 

Politseis teenis alates 20. augustist 1920, aastatel 1920–1923 ja 1925–1935 oli politseiteenistuses Tartus, 1923–1925 Tallinnas. 

1930. aastal lõpetas ta Tartu Ülikooli õigusteaduskonna.

Alates 10. maist 1935 kuni 13. septembrini 1940 oli ta Siseministeeriumi Politseivalitsuse välispolitsei inspektor. Leonhard Pruunmaa arreteeriti 11. juunil 1941, mõisteti erinõupidamisel 28.02.42 VNSFV KrK §58-13 süüdistusega surma ja hukati.

## Viited

## Välislingid
*Album Academicum Universitatis Tartuensis 1918-1944
Boris Nykänen

**Boris Nykänen** (4. detsember 1897 Aegviidu – 18. november 1993 Aegviidu) oli Eesti politseinik.

Ta osales Vene sõjaväes Esimeses maailmasõjas ja Eesti sõjaväes Vabadussõjas (ülendati 30. aprillil 1920 leitnandiks, teenis siis 2. ratsapolgus). Alates 13. oktoobrist 1920 teenis ta politseis, oli alates 20. juunist 1934 Tallinna-Harju abiprefekt. 1934. aastal oli ta Eesti Vabadussõjalaste Liidu varanduste likvideerimise komisjoni esimees. Nõukogude okupatsiooni algul, 5. juulist kuni 27. augustini 1940 oli ta raudteede prefekt. 

Boris Nykänen arreteeriti 21. septembril 1940 ja mõisteti erinõupidamisel 23. märtsil 1941 kaheksaks aastaks vangilaagrisse. 1948. aasta märtsis vabastati ta ennetähtaegselt, elas Lätis. 1949. mais arreteeriti ta uuesti ja saadeti erinõupidamise otsusega 31. augustist 1949 asumisele Novosibirski oblastisse, vabanes 16. juulil 1954. Elas sünnipaigas Aegviidus ning on maetud Aegviidu vanale kalmistule.

## Välislingid
*Ohvitseride andmekogu
Vaakumpump

**Vaakumpump** on seade, mis eemaldab gaasi molekulid suletud süsteemist, et maha jätta osaline vaakum.

Vaakumpumpades kasutatakse odava ja töökindla variandina tugeva vaakumi loomiseks titaani filamente, kuna puhas titaan on väga aldis reageerima hapniku ja lämmastikuga.

Määrdeõli või töövedelikuna kasutatakse vaakumpumpades vaakumõli.

Vaakumpumpa kasutatakse näiteks vaakumdestillatsioonil, keemilisel sadestamisel aurufaasist, röntgenfotoelektronspektroskoopias.
Madis Pesti

**Madis Pesti** (15. detsember 1917 Velise vald – 11. juuli 1969) oli Eesti NSV riigitegelane ja haridusjuht.

Ta lõpetas 1936. aastal Tallinna Reaalkooli, Teises maailmasõjas 249. Eesti Laskurdiviisi rindeleht Tasuja kaastöötaja. 1950. aastal NLKP Keskkomitee Kõrgema Parteikooli ja 1955. aastal NLKP Keskkomitee juures asuva Ühiskonnateaduste Akadeemia. Ta kaitses 1955. aastal ajalookandidaadi väitekirja "Eesti välispoliitikast 1934–1940". 

Ta töötas aastatel 1946–1947 EKP Keskkomitee instruktorina, 1950–1952 ajakirja Eesti Bolševik toimetajana, 1955–1957 ENSV TA Ajaloo Instituudi sektorijuhatajana, 1958–1959 EKP Keskkomitee Partei Ajaloo Instituudi direktori asetäitjana ja oli 1959–1968 Eesti NSV Kõrgema ja Keskerihariduse Komitee esimees.

## Isiklikku
Ta oli abielus. Vanem poeg Olavi Pesti on ajaloolane, noorem poeg Arvo Pesti oli vastupanuvõitleja ja eesti ühiskonnategelane.

## Viited

## Välislingid
*
Keith Andrews

**Keith Joseph Andrews ** (sündinud 13. septembril 1980 Dublinis) on Iirimaa endine jalgpallur,  poolkaitsja.

Iirimaa jalgpallikoondisse kuulus Andrews aastatel 2008–2012.

Andrews lõi 11. novembril 2011 Eesti jalgpallikoondise vastu värava UEFA Euro 2012 valikturniiri *play-off*i esimeses mängus, mille Iirimaa võitis 4:0.

## Klubisid
*Wolverhampton Wanderers 
*Stoke City
*Hull City
*Milton Keynes Dons
*Blackburn Rovers
*Ipswich Town
Jonathan Walters

**Jonathan Ronald Walters** (sündinud 20. septembril 1983 Moretonis Inglismaal) on endine Iirimaa jalgpallur, ründaja.

Walters mängis kogu klubikarjääri Inglismaal. Kõige edukamad olid aastad 2007–2010 Inglismaa esiliiga klubis Ipswich Town ja 2010–2017 Stoke Cityga Inglismaa kõrgliigas.

Walters lõi 11. novembril 2011 Eesti jalgpallikoondise vastu värava UEFA Euro 2012 valikturniiri väljalangemismängude esimeses mängus, mille Iirimaa võitis 4:0.

## Klubisid
*Blackburn Rovers
*Bolton Wanderers
*Hull City
*Ipswich Town
*Stoke City
Põhja puiestee

**Põhja puiestee** on tänav Tallinnas Kalamaja asumis.

Tänav algab Balti jaama juures Kopli tänava ja Kesk-Kalamaja tänava ristmikul ning suundub paralleelselt trammiteega kirdesse, ristub Kotzebue tänavaga vasakult, Suurtüki tänavaga paremalt ja Niine tänavaga vasakult. Pärast Soo tänavaga ristumist suundub tänav itta ja ristub seejärel vasakult Kalasadama tänavaga, paremalt Suure Rannaväravaga ja vasakult Kursi tänavaga. Põhja puiestee lõpeb ristumisel Mere puiestee ja Sadama tänavaga.

## Tänava hoonestus
Põhja puiestee vanalinnapoolset külge ääristab Tallinna trammitee ning sellel poolel hoonestus puudub.
* Skoone bastioni ja Põhja puiestee ääres asus Balti Laevastiku staadion
* Põhja puiestee 7 // Kotzebue 1, Eesti Kunstiakadeemia õppehoone, mis on ajalooline trikotaažitööstuse hoone, endine AS Rauaniit trikootööstuse tehasehoone Punane Koit
* Põhja puiestee 17, Põhja Rimi ja Põhja puiestee apteek,
* Põhja puiestee 19 asus enne teist maailmasõda J. Puhk & Pojad autokauplus
* Põhja puiestee 21, Hotell Domina Inn Ilmarine, endise F. Wiegandi masinatehase hoonetekvartal
* Põhja puiestee 21A, Ilmarise kvartal,
* Põhja puiestee 21b, Hestia Hotel Ilmarine,
* Põhja puiestee 27 ja 27a, endise Tallinna Gaasijaama hoonestus, mille Tallinna gaasijaama vanad gaasimahutid on tunnistatud kultuurimälestiseks nr 27919
* Põhja puiestee 29, endine Tallinna Linna Elektri Keskjaama hoone. Tänapäeval Energiakeskus,
* Põhja puiestee 33, Kultuurikatel
* Põhja puiestee 35, Eesti Kaasaegse Kunsti muuseum
* Rannamägi, endine Skoone bastion

## Ajalugu

Põhja puiestee on kandnud ka *Rannavärava puiestee* ja *Troonipärija puiestee* (Troonipärija puiestik) nime.


NesteTallinn.jpg|Neste tankla Põhja puiestee ja Soo tänava nurgal
Tallinn tram - Põhja puiestee.jpg|Trammitee Põhja puiestee ääres, maaliinide bussijaama juures
F. Wiegandi masinatehase valukoja lõunafassaad.jpg|F. Wiegandi masinatehase valukoja lõunafassaad, Põhja puiestee 21
F. Wiegandi masinatehase masinatsehh, 1881–1883.jpg|F. Wiegandi masinatehase masinatsehh, 1881–1883, Põhja puiestee 21 hoovis
F. Wiegandi masinatehase administratiivhoone, 1881–1883.jpg|F. Wiegandi masinatehase administratiivhoone, 1881–1883, Põhja puiestee 23
P. Wiegandi masinatehase mehaanikatöökoda, 1912. a.jpg|F. Wiegandi masinatehase mehaanikatöökoda, 1912.a., Põhja puiestee 23
Asulakoht, 13.-16.s, tänapäeval Ilmarise kvartal..jpg|Ilmarise kvartal, Põhja puiestee 21A
Tallinna Elektrijaama administratiivhoone.jpg|Tallinna Elektrijaama administratiivhoone, 1910–1913, Põhja puiestee 27
EU-EE-TLN-PT-Põhja puiestee tram stop.JPG|Põhja puiestee trammipeatus
Põhja puiestee.JPG|Põhja puiestee – Niine tänava ristmik


## Vaata ka
* Ilmarine AS

## Viited

## Välislingid
Royal Caribbean International

**Royal Caribbean International** on üks rahvusvahelise kontserni Royal Caribbean Cruises Ltd. viiest tütarettevõttest (teised on Celebrity Cruises, Pullmantur Cruises (koos lennufirmaga Pullmantur Air), Azamara Club Cruises ja CDF Croisières de France) ning üks maailma suurimaid laevaettevõtteid. Selle peakontor asub Miamis (Floridas) USAs.

## Ettevõtte ja brändi ajalugu

Royal Caribbean Internationali asutasid 1968. aastal, kui **Royal Caribbean Cruise Line'i** (lühend RCCL) Norra laevaettevõtted Anders Wilhelmsen & Company, I.M. Skauge & Company ja Gotaas Larsen. 1970. aastal võeti kasutusele esimene oma laev Song of Norway. 1971. aastal lisati veel Nordic Prince ning 1972. aastal Sun Viking, aga tunnustuse maailmas leidis RCCL alles 1982. aastal Song of America, maailma suuruselt teise laeva ehitamisega. 1986. aastal osteti supelrand ehk ranniku osa Haiti saarel ja hiljem Labadeel ainult oma kruiisilaevade reisijate jaoks. Soovi osta Carnival Cruise Lines ei viidud ellu Wilhelmseni vastuseisu tõttu. RCCLi omanikeks jäid ainult kaks partnerit: Skaugen ja Gotaas Larsen.

1988. aastal nimetati RCCL koos Admiral Cruise´iga Royal Admiral Cruises'eks, kuid see nimetus kaua ei püsinud.  Pärast struktuuri muutmist võeti kasutusse oma aja suurim ristluslaev Sovereign of the Seas. Kaks aastat hiljem lisati Nordic Empress ja Viking Serenade ning osteti Little Stirrup Cay, mis nimetati ümber Coco Cay'ks. 1991. aastal võeti kasutusse Monarch of the Seas, 1992. aastal Majesty of the Seas ja 1993. aastal läks RCCL börsile.

1996. aastal sõlmiti leping Aker Yardsiga uude laevade ehitamiseks ja nimi **Royal Caribbean Cruise Line** muudeti pärast Celebrity Cruises'e ostmist **Royal Caribbean International**iks ning selle nime all kasutatakse tänaseni maailma suurimaid laevu.

## Praegune laevastik
### Oasis-klass

### Freedom-klass

### Voyager-klass

### Radiance-klass

### Vision-klass

### Sovereign-klass

## Royal Caribbean International' kaubamärgi all sõitnud laevad

Nimekiri ei ole täielik

## Loetelu

## Royal Caribbean Internationali erasupelrannad

Labadee.jpg|Labadee
CocoCayBeach.JPG|Coco Cay


## [[Must meri]]
2011. aastal alustas Royal Caribbean International' läbirääkimisi Ukraina valitsusega Must meri Jalta ja Sevastopoli sadamate moderniseerimiseks ja maailma suuremaid kruiisilaevade vastuvõtmiseks.

## Viited

## Välislingid
*Royal Caribbean International koduleht (inglise keeles)
*Kruiisiettevõtte ajalugu
* (rootsi keeles)
Alfredo Di Stéfano

**Alfredo Stéfano Di Stéfano Laulhé** (4. juuli 1926 Buenos Aires – 7. juulil 2014) oli Argentina jalgpallur ja jalgpallitreener.

Aastatel 1953–1964 mängis Alfredo Di Stéfano Madridi Realis.

Di Stéfano mängis kokku kolme riigi (Argentina, Colombia, Hispaania) rahvuskoondises.

## Saavutused
### Madridi Real
*Hispaania meister (8):
**1954, 1955, 1957, 1958, 1961, 1962, 1963, 1964
*Euroopa karikas (1992. aastast UEFA Meistrite Liiga) (5):
**1955–56, 1956–57, 1957–58, 1958–59, 1959–60
### Isiklikud
*Euroopa aasta jalgpallur (2):
**1957, 1959
*Pichichi auhind (5):
**1954, 1956, 1957, 1958, 1959
*FIFA 100
Tallinna Tehnikaülikooli Virumaa Kolledž

**Tallinna Tehnikaülikooli Virumaa Kolledž** on Tallinna Tehnikaülikooli koosseisu kuuluv kõrgkool Kohtla-Järvel.

Ülikool asub aadressil Kohtla-Järve, Järveküla tee 75. Selle direktor on aastast 2019 Mare Roosileht. 

Kolledži lõpetajad saavad Tallinna Tehnikaülikooli diplomi, mis võimaldab neil hiljem jätkata oma haridusteed TTÜ või mistahes teise ülikooli magistriõppes.

## Ajalugu
Tallinna Tehnikaülikool (tolleaegse nimega Tallinna Polütehniline Instituut) alustas Kohtla-Järvel insenerikoolitust 1959. aastal, kui linnas avati *TPI Kohtla-Järve konsultatsioonipunkt*. Aastatel 1969–1992 kandis õppeasutus *TPI Kohtla-Järve üldtehnilise teaduskonna* nimetust. Pärast taasiseseisvumist tegutseti *Virumaa Kõrgkoolina* ning 1. septembrist 2000 juba kolledžina.

## Erialad
Kolledž pakub õppimisvõimalusi järgmistel erialadel:
;Päevane õppevorm (tasuta kohad)
*Masinaehitustehnoloogia. Eestikeelne õpe, mis kestab neli aastat.
*Rakendusinfotehnoloogia. Eesti- ja venekeelne õpe, mis kestavad neli aastat.
*Kütuste tehnoloogia. Venekeelne õpe, mis kestab neli aastat.
*Tootmise automatiseerimine. Venekeelne õpe, mis kestab neli aastat.
*Hoonete ehitus. Eestikeelne õpe, mis kestab neli aastat.

;Kaugõpe (tasuta ja tasulised kohad)
*Hoonete ehitus. Eestikeelne õpe, mis kestab neli aastat.
*Kütuste tehnoloogia. Venekeelne õpe, mis kestab viis aastat.
*Energiatehnika. Venekeelne õpe, mis kestab neli aastat.

## Viited

## Välislingid
*TTÜ Virumaa Kolledži koduleht
*Virumaa Kolledž. Tallinna Tehnikaülikooli koduleht
2011.–2012. aasta maailma karikasari murdmaasuusatamises

**2011.–2012. aasta maailma karikasari murdmaasuusatamises** oli **31.** ametlik maailma karikasarja hooaeg. Sarja esimene etapp toimus 19. novembril 2011 Norras Sjusjoenis ja viimane etapp peeti 18. märtsil 2012 Rootsis Falunis.

Maailma karikasarja üldkarika võitis meeste arvestuses šveitslane Dario Cologna ja naiste arvestuses norralane Marit Bjørgen.

## Punktide jagamine

Tabel punktide jagamisel 2011.–2012. aasta maailma karikasarjas murdmaasuusatamises meeste ja naiste arvestuses.

## Mehed

### MK-etappide ajakava ja tulemused

### MK-sarja lõplik paremusjärjestus

## Naised

### MK-etappide ajakava ja tulemused

### MK-sarja lõplik paremusjärjestus
Kohtu tänav (Tallinn)

**Kohtu tänav** on Tallinna vanalinnas, Toompeal Vanalinna Toompea asumis asuv tänav.

Kohtu tänav algab Toompeal Kiriku platsilt, ida suunas piirneb tänava lõpuosas paremalt poolt Kohtuotsa vaateplatsiga ja sumbub Rahukohtu tänavale.

Tänav sai Toom-Kohtu tänava nimetuse 1882. aastal Toompeal Eestimaa rüütelkonna majas tegutsenud Eestimaa ülemmaakohtu järgi.

## Hoonestus
*Kohtu tänav 1, Eestimaa rüütelkonna hoone, 
*Kohtu 2 /Kiriku plats 2/ Piiskopi tänav 2, Parun Tolli aadlisuguvõsa hoonestik. Kultuurimälestis nr. 3000
*Kohtu 4,  1920. aastast Soome saatkonna hoone  Algselt Bernhard Otto Jakob von Uexkülli  (1819–1884) residents, arhitekt Georg Winterhalter. Hoones tegutses aastatel 1965–1986 Tallinna Majandustehnikum.
*Kohtu 6 // Pikk jalg 12, Ungern-Sternbergi palee, 
*Kohtu 8, Reinhold August von Kaulbarsi Kaulbarsi palee, 
*Kohtu 10, hoones asus enne Teist maailmasõda Poola saatkond Tallinnas.
*Kohtu 12 // Toom-Rüütli tänava nurgal, Tiesenhauseni maja. Hoones tegutses enne teist maailmasõda Luscher & Matieseni veinivabrik, Eesti NSV algusaastatel  Tallinna Veini- ja Mahlatööstus.

## Galerii


File:Embassy of Finland, Tallinn, Kohtu 4.jpg|Kohtu tänav 4

File:Kohtu8 oiguskantsler.jpg|Kohtu tänav 8, Õiguskantsleri büroo
File:Portugal embassy in Tallinn.jpg|Kohtu tänav 10, Portugali suursaatkond Tallinnas Tallinnas
Tallinn Kohtu 12.jpg|Tiesenhauseni maja, Kohtu tänav 12


## Viited

## Välislingid
Helsingi vapp

**Helsingi vapp** (soome *Helsingin vaakuna*) on Helsingi linna vapp.

See loodi 17. sajandil. Praegune vapp kinnitati 1951. aastal.

Helsingi vapil on sinisel taustal paat, mille kohal on kroon.
Tallinna kultuuriürituste loend

**Siin loetletakse Tallinna linnas aset leidvaid, regulaarselt toimuvaid kultuuriüritusi:**

* Animated Dreams
* Ariel
* Augusti TantsuFestival
* Avatud mänguväljad
* Birgitta Festival
* Credo
* Domus Revaliensis
* Eesti Filmi Päevad
* Eesti Mee Päevad
* Eesti Muusika Päevad
* Harmoonia päevad
* HeadRead
* Kalafestival
* Kalamaja Päevad
* Kassisaba Kevadpäev
* Keskaja päevad
* Koorifestival Tallinn
* Kultuuritehase Festival
* Kultuuriöö
* Lotmani päevad
* MOFF
*Nuq Treff
* Nõmme Kevad
* NYYD
* Pelgulinna päevad
* Pimedate Ööde filmifestival (PÖFF)
* Põhja-Tallinna Päev
* Robotex
* Sisemise Tarkuse Festival
* Tallinn Fashion Week
* Tallinn JazzOn
* Tallinn Music Week (TWM)
* Tallinna džässifestival (1949–1967)
* Tallinna graafikatriennaal
* Tallinna kammermuusika festival
* Tallinna kirjandusfestival
* Tallinna lillefestival
* Tallinna Merepäevad
* Tallinna päev
* Tallinna rahvusvaheline orelifestival
* Tallinna rakenduskunsti triennaal
* Tallinna Tudengipäevad
* Tallinna Uue Linna Päevad
* Tallinna vanalinna päevad
* Tallinna vapipäev
* Tallinna Visioonikonverents
* TEDxTallinn
* Toompäevad
* TriaLogos
* Uue Maailma Tänavafestival
* Õllesummer
Russki saar

**Russki saar** (vene *остров Русский* 'vene saar') on saar Venemaal Peeter Suure lahes. Halduslikult kuulub Vladivostoki linna.  

Pindala on umbes 97,6 km&sup2;. Rahvaarv on 5204 inimest (2002).

Saarel asub Kaug-Ida Föderaalne Ülikool.

## Loodus

Russki saare reljeef on mägine. Saarel on 47 mäge, kõrgem neist on 291,2 m. Kaldad on kaljused.

## Sündmused
2012. aasta 2. juulil avati aprillis valminud Russki saare sild, mis ühendab saart Vladivostoki mandrilise osaga. Sama aasta septembris toimus saarel Aasia ja Vaikse Ookeani Majanduskoostöö kohtumine.

## Viited
Suur-Helsingi

**Suur-Helsingi** (soome *Helsingin seutu*, rootsi *Helsingforsregionen*) on regioon Soome lõunaosas, mille moodustavad 14 valda: neli pealinnaregiooni linna: Helsingi, Espoo, Kauniainen ja Vantaa ning  Hyvinkää, Järvenpää, Kerava, Kirkkonummi, Nurmijärvi, Sipoo, Tuusula, Vihti, Mäntsälä ja Pornainen.

2023. aasta seisuga elab Suur-Helsingis 1 583 038 inimest.
Jagiellonia Białystok

**Jagiellonia Białystok** (ametlikult **Jagiellonia Białystok Sportowa Spółka Akcyjna**) on 1920. aastal asutatud Poola jalgpalliklubi, mille kodulinn on Białystok ja koduväljak Białystoki linnastaadion (poola *Stadion Miejski w Białymstoku*).

## Saavutused

***[[Ekstraklasa|Poola meistrivõistlused]]**
:Võitja (1): 2023/24

***[[Poola jalgpallikarikas|Poola karikavõistlused]]**
:Võitja (1): 2009/2010

***[[Poola Super Cup]]**
:Võitja (1): 2010

## UEFA Euroopa Liiga

## Vaata ka
* UEFA kõrgliigaklubide loend

## Viited

## Välislingid

* Klubi koduleht
* Jagiellonia (jagiellonia.net)
* Jagiellonia (jagiellonia.neostrada.pl)
* Jagiellonia (90minut.pl)
Hippodameia

**Hippodameia** (vanakreeka keeles Ἱπποδάμεια) oli vanakreeka mütoloogias kuningas Oinomaose tütar, Pelopsi naine, Atreuse ja Thyestese ema.

Hippodameia isa püüdis tema abiellumist takistada, sest oraakel oli talle ennustanud surma väimehe käe läbi. Ta sundis tütre kosilasi võidu sõitma ning torkas nad neist mööda sõites odaga surnuks. Pelops võitis sõidu, olles pistinud Oinomaose kaarikujuhti Myrtilost, kes kinnitas peremehe kaariku vahanaeltega ja põhjustas nii Oinomaose surma.

Hippodameia ja Pelopsi pulmade ajal ründasid joobnud kentaurid külalisi ja püüdsid röövida pruuti, ent kutsuti korrale.

## Viited
Independence of the Seas

**Independence of the Seas** on kolmas Freedom-klassi ristluslaev, mis kuulub ettevõttele Independence of The Seas Inc. (Royal Caribbean Cruises Ltd.) ja mida käitab Royal Caribbean International.

Laev kannab Bahama lippu ning tema kodusadam on Nassau.

## Ehitamine

Laev telliti novembris 2004. Kiil pandi laevale tehasenumbriga 1354 Aker Finnyardi Turu laevatehases Turus Soomes. Vettelaskmistseremoonia toimus 14. septembril 2007 kuivdokis nagu teistelgi Freedom-klassi laevadel. Laeva ehitamine maksis umbes 828 miljonit USA dollarit.

Tema sõsarlaevad on Freedom of the Seas ja Liberty of the Seas. Valmides jagas ta koos oma sõsarlaevadega maailma kõigi aegade suurima ristluslaeva tiitlit. 2009. aastal valmis Oasis of the Seas, mis on suurem.

## Laeva andmed

Independence of the Seas on 338,95&nbsp;m pikk, 38,6&nbsp;m lai ja 63,7&nbsp;m kõrge. Laeva süvis on 8,5&nbsp;m ja suurim kiirus 21,6 sõlme, lühiajaliselt 23 sõlme. Laeval on 18 tekki, neist 15 reisijatele, reisijakohti on 4370 ja laevapereliikmeile 1360 kohta.

Laeva peamasina moodustavad kuus Wärtsilä diiselmasinat 12V46C koguvõimsusega 75,6 MW. Seega on iga üksiku masina võimsus 15,1 MW.

Laeva sõuseadme moodustavad kolm põtkurit, millest üks on jäigalt kinnitatud ja kaks võivad asendit muuta. Neist igaühe võimsus on 14 MW ja koguvõimsus seega 42 MW.

Laeva suurt laiust on kasutatud promenaadi rajamiseks laeva keskele. See annab igale alumise teki kajutile oma akna, ühtedele väljapoole merevaatega ja teistele sissepoole promenaadivaatega. Promenaadil asub sild, mida saab tõsta ja langetada.

Nagu teistelgi Freedom-klassi laevadel, on ka laeval Independence of the Seas veepark ning täismõõtmetes võrkpalli- ja korvpalliväljak. Laeval on kahekorruseline teater Alhambra, kus on istekohti 1200 pealtvaatajale, konverentsikeskus ja Vana-Egiptuse teemaline kabaree Pyramid Lounge. Laeval on uisuväljak, kus etendatakse uisušõusid, aga seal tohivad ka reisijad uisutada. Laeval on lainegeneraator surfamiseks siseruumis, minigolfiväljak ja mägironimissein. Kõikjal laevas on Wi-Fi ja mobiiltelefonilevi. Igas kajutis on lameekraanteler.

## Ajalugu

17. aprillil 2008 anti valmis laev omanikele üle. Laev ristiti 30. aprillil 2008 Southamptonis, ristiemaks sai lapsehoidja Elizabeth Hill. Ülejärgmisel päeval asus Independence of the Seas oma esmareisile.

31. mail 2011 said naftatanki plahvatuse tõttu viga 12 reisijat, vigastusi oli ka laeval.

Kuigi laev seilab Bahama lipu all, väljuvad kõik tema reisid Southamptonist. Kuid plaani järgi peaks ta 22. novembril 2012 lahkuma Fort Lauderdale'i, kus ta talvehooajal pakub kruiise Kariibi merel. 2013. aasta aprillis peaks ta naasma Suurbritanniasse.

## Viited

## Välislingid

*Independence of the Seas Royal Caribbean Internationali kodulehel (inglise keeles)
Separaat

**Separaat** ehk **äratrükk** (inglise *offprint*) on artikli muutmata trükilaoga eralditrükis. 

Separaate kasutatakse teadusajakirjades ilmunud artiklite üksikuna levitamiseks. Vastavalt lepingule võib autor saada mingi arvu (näiteks 20) separaate oma artiklist tasuta või tellida neid tasu eest.
Trükikoda

**Trükikoda** on ettevõte, milles trükitakse paljundamise eesmärgil trükiseid – ajalehti, ajakirju, raamatuid, plakateid, postkaarte jms.

Tegevusvaldkondade järgi jagunevad trükikojad:
*perioodiliste väljaannete trükikodadeks
*raamatutrükikodadeks
*reklaammaterjalide tootjateks
*etiketi- ja pakenditrükikodadeks
*pakenditootjadeks
*digitrükikodadeks.

## Vaata ka
*Trükindus ehk polügraafia
*Trükikunst
*Eesti trükikodade loend
Bernhard II (Braunschweig-Lüneburg)

**Bernhard II** (u. 1437–1464) oli Braunschweig-Lüneburgi hertsog, oli aastatel 1452 kuni 1458 Hildesheimi piiskop (kui *Bernhard III*), samuti Lüneburgi vürst aastatel 1457 kuni 1464.

## Vaata ka
* Braunschweig-Lüneburgi hertsogkond
* Lüneburgi vürstkond
* Hildesheimi piiskopkond

## Välislingid
* Welfide dünastia koduleht
* Hildesheimi piiskopkond
Pete Townshend

**Pete Townshend** (kodanikunimega **Peter Dennis Blandford Townshend**; sündinud 19. mail 1945 Londoni Chiswicki linnaosas) on Suurbritannia kitarrist ja laulukirjutaja. 

Ta vanemad on saksofonist Cliff Townshend ja laulja Betty Dennis.

1960. aastate alguses liitus Pete Townshend Roger Daltrey bändiga The Detours, millest 1964. aastal sai The Who.

Ajakirja Rolling Stone koostatud kõigi aegade 100 parima kitarristi edetabelis tuli Pete Townshend 10. kohale.

## Viited
Tootemaks

**Tootemaks** (inglise *product tax*) on keskkonnapoliitika majandushoob, mis kehtestatakse toodetele, mille tootmine, kasutamine või kasutusest kõrvaldamine tekitab kahju looduskeskkonnale. 

Kahju on tingitud kahjulike ainete sisaldusest või loodusvarade liigsest tarbimisest. 

Tootemaksu eesmärk on vähendada tootmistegevuse keskkonnamõju. 

## Vaata ka
*Ergutusmaks

## Viited
Koidula raudteejaam

**Koidula raudteejaam** on raudteejaam (raudteepiirijaam) Võru maakonnas Setomaa vallas Koidula külas. Avamisel jäi jaam Põlvamaa Värska valda.

2011. aasta keskpaigaks ehitati seoses Koidula piiripunkti ja seal asuva Koidula raudteejaama renoveerimisega Piusa lähedal (Eesti alal) kokku Valga poolt tulev Valga–Koidula raudteelõik ja Tartu poolt tulev Tartu–Koidula raudteelõik, mistõttu sai võimalikuks rongiliiklus nn Kagu-Eesti kolmnurgas (Tartu-Valga-Koidula-Tartu). Varem said raudteed kokku alles Venemaal Petseri raudteejaamas. 

Aastaks 1964 oli valminud küll juba raudteid Eesti NSV pinnal ühendav tee: toonaselt Tartu-Petseri raudteelõigult kulges Piiroja raudteepeatuse ja Petseri raudteejaama vahelisel alal Valga suunas harutee, mis võimaldas liikuda ühelt lõigult teisele läbimata Petseri sõlmjaama. 
Hiljem võeti sealt rööpad üles.

## Kaubaveod

Koidula raudteepiirijaama põhiülesandeks on Venemaaga peetava kaubavahetuse korraldamine (selleks otstarbeks on jaamas näiteks röntgen, mis valgustab jooksvalt läbi kõigi kaubarongide sisemuse). Varem toimus see protseduur Tartus.

Koidula jaamas asub 10 rööpapaari ja 38 pööret. Ehitusel paigaldati kokku 25,6 km rööpaid. Raudteejaam suudab vastu võtta kuni 40 rongipaari ööpäevas.

Lisaks jaamahoonele asub Koidula raudteepiirijaamas ka maksu- ja tolliameti kaubaladu, depoohoone, vedurite pöördsild, ning mitmed kauba käitlemiseks mõeldud abiehitised.

## Reisirongiliiklus
Reisijate teenindamiseks asub jaamas kaks madalat reisiplatvormi pikkustega 200 ja 150 m. Lisaks on jaamas ka tolliteenistuse kontrollplatvorm pikkusega 140 m.

Jaamas peatub vastavalt päevale kuni 4 Elroni reisirongi liinil Tartu–Koidula.

Alates 2012. aasta suveperioodist pikenes tollal Edelaraudtee opereeritav Tartu–Koidula raudteeliin Piusani. Liini pikendus on seni olnud kasutusel ainult suveperioodil. Elron alustas sõite Piusale 1. juunist 2014. Käigus on üks reisirong päevas.

## Pildid


Koidula raudteejaam 2015.JPG|

Koidula (3).JPG|Pöördsild
Koidula (4).JPG|Reisirong väljumas Piusale
Koidula (5).JPG|Edelaraudtee reisirong (DR1B)


## Viited

## Välislingid

* "Algasid Koidula raudteetollijaama ehitustööd" ERR, 10. oktoober 2008
* "Eesti võimsaim ehitus: mägedest on saanud orud ja orgudest mäed" Eesti Päevaleht, 15. oktoober 2009
* "Koidula piirijaam nagu Eesti BAM" Õhtuleht, 27. jaanuar 2010
* "Galerii: Koidula raudteepiiripunkti avamine" Postimees, 3. september 2011
* "Koidula raudteepiirijaam elavdab elu Lõuna-Eestis" Postimees, 3. september 2011
* Riigi Kinnisvara - "Koidulas avati Euroopa kaasaegseim raudteepiirijaam", 03.09.2011 
* "Koidula jaam töötab veerandvõimsusel" Maaleht, 6. veebruar 2014
* "Koidula piirijaam on töötanud mõnda aega miinimumvõimsusega" ERR, 3. oktoober 2017
* "Sõja tõttu on Koidula raudteepiirijaam tühjaks jäänud" ERR, 27. juuni 2022
* "Sõda on Koidula raudteejaamast teinud vaikse nurgataguse" Lõuna-Eesti Postimees, 29. jaanuar 2023
* Infot jaama kohta; fotod (*vene keeles*)
Parim praktika

**Parim praktika** (ingl.k. *best practice*) on protsess või kogum protsesse, mida tuntakse kui parimat võimalikku meetodit või viisi tegevuste korraldamiseks. Parimad praktikad varieeruvad tegevusalade lõikes või geograafiliselt sõltudes keskkonnast, kus neid kasutatakse. Parima praktika metodoloogiat rakendatakse ressurssidele, tegevustele, kuluobjektidele või protsessidele. 

Need on protsessid, praktikad ja süsteemid, mida tuntakse kui parimat võimalikku tulemust tootvaid vaadeldavas valdkonnas, organisatsioonis või selle teatud protsessis. Parima praktika kasutuselevõtmisega püütakse parendada ja maksimeerida organisatsiooni terviklikku sooritust (suutlikkust), efektiivsust ja majanduslikku tulemust. 

## Vaata ka
*Hea valitsemistava
*Strateegiline planeerimine
*Võrdlusanalüüs

## Viited
Samit Basu

**Samit Basu** (bengali keeles সমিত বসু; sündinud 14. detsembril 1979) on India kirjanik.

Ta elab ja töötab Delhis.

Tema sulest on ilmunud romaanid "The Simoqin Prophecies" (2004), "The Manticore's Secret" (2005) ja "The Unwaba Revelations" (2007), mis moodustavad "Mängumaailma" (viide raamatutes kirjeldatud jumalate mängule inimeste saatusega) triloogia (inglise "The GameWorld Trilogy"). 2010. aastal ilmus temalt kaks romaani: "Terror on the Titanic" ja "Turbulence".

## Kirjanikutee
Basu kirjutas romaani "The Simoqin Prophecies" 22-aastaselt ning kui see aasta hiljem ilmus, sai temast üks tolle aja India nooremaid kirjanikke. Inglise keeles kirjutatud "The Simoqin Prophecies" on tõlgitud ka rootsi ja saksa keelde. Kõik kolm "Mängumaailma" sarja raamatut on Indias saanud laialdast tähelepanu, ent rahvusvaheline menu on jäänud kesiseks.

Romaanidele lisaks on Basu avaldanud lühijutte lastele ja artikleid ajakirjanduses ning kirjutanud tekste koomiksitele.

Mumbai Mirrori andmetel on käimas ettevalmistused romaani "Turbulence" filmiversiooni tegemiseks.

## Välislingid
*Samit Basu koduleht
*Samit Basu Twitteris
Kvinthäälestus

**Kvinthäälestus** on kitarri häälestus, milles on alumine E-keel häälestatud 2 pooltooni tavalisest (E B G D A E) häälestusest madalamaks, et E ja A keelte vaheline erinevus oleks 7 pooltooni ning nad moodustaksid kvint-intervalli. Kõige põhilisem kvinthäälestus on drop D.
Akustiline kitarr

**Akustiline kitarr** on kitarr, mis kasutab heli tekitamiseks akustilisi omadusi, milleks on kõlakast ja kõlaava, mis tähendab, et see on seest õõnes. Akustiline kitarr teeb klassikalisest kitarrist teravamat heli. Seda saab ka vooluvõrku ühendada.
Vene kitarr

**Vene kitarr** (vene keeles *семиструнная гитара* 'seitsmekeeleline kitarr') on 7 keelega akustiline kitarr, mis arenes välja Venemaal 18. sajandi lõpus. See sarnaneb ehituselt klassikalise kitarriga.

Keelte tüüpiline häälestus on D G B d g b d1.


Russian guitar front.jpg|1960. aastatel toodetud Vene kitarr


## Välislingid
Rivaldo

**Rivaldo Vítor Borba Ferreira** (lühemalt **Rivaldo**; sündinud 19. aprillil 1972 Paulistas) on Brasiilia endine jalgpallur ja praegune klubi Mogi Mirim president. 

Ta mängis enamasti ründava poolkaitsjana, aga võis mängida ka ründajana. Ta on vasakujalgne.

Rivaldo oli tuntud oma tehnika, karistus- ja käärlöökide poolest.

1999. aastal valiti ta FIFA aasta jalgpalluriks ja Euroopa aasta jalgpalluriks. 2004. aastal nimetati ta FIFA 100 nimekirja.

## Klubikarjäär

### Barcelona
Aastatel 1997–2002 mängis Rivaldo Barcelonas. Ta moodustas klubis eduka partnerluse Patrick Kluivertiga. 

Rivaldo aitas Barcelonal võita 1998. ja 1999. aasta La Liga karika ning 1998. aasta Copa del Rey.

2000–01 hooaja Hispaania kõrgliiga viimases mängus Valenciaga lõi ta kübaratriki, kohtumine lõppes 3:2. Barcelona vajas selles mängus võitu, et kindlustada koht järgmise hooaja Meistrite Liigas.

## Koondisekarjäär
### Brasiilia jalgpallikoondis
Oma debüüdi Brasiilia jalgpallikoondises tegi Rivaldo 1993. aastal. 

Ta lõi rahvuskoondises 74 mängus 35 väravat, sellega on ta Brasiilia läbi aegade paremuselt seitsmes väravakütt.

Rivaldo aitas koondisel jõuda finaali 1998. aasta maailmameistrivõistlustel ja võita 1999. aasta Copa América, kus ta valiti turniiri parimaks mängijaks. 

2002. aasta maailmameistrivõistlustel moodustas ta koos Ronaldinho ja Ronaldoga Brasiilia ründekolmiku. Rivaldo aitas koondisel alistada MM-finaalmängus 2:0 Saksamaa.

## Saavutused

### Klubid
;Palmeiras
* Campeonato Brasileiro Série A: 1994
* Campeonato Paulista: 1994, 1996
;Barcelona
* Euroopa superkarikas: 1997
* La Liga: 1997–98, 1998–99
* Copa del Rey: 1998
;Milan
* UEFA Meistrite Liiga: 2002–03
* Coppa Italia: 2002–03
* Euroopa superkarikas: 2003
;Cruzeiro
* Campeonato Mineiro: 2004
;Olympiakós
* Kreeka Super League: 2005, 2006, 2007
* Kreeka karikas: 2005, 2006
;Bunyodkor
* Usbekistani jalgpalliliiga: 2008, 2009, 2010
* Usbekistani karikas: 2008, 2010

### Rahvuskoondis
;Brasiilia
* Kuldmedalist 
** Konföderatsioonide karikas: 1997
** Copa América: 1999
** Jalgpalli maailmameistrivõistlused: 2002
* Hõbemedalist 
** Jalgpalli maailmameistrivõistlused: 1998
* Pronksmedalist 
** Olümpiamängud: 1996

## Viited

## Välislingid
Gittern

**Gittern** on suhteliselt väike kitarrisarnane näppekeelpill. Gittern arenes välja umbes 13. sajandil ja selle tõid Euroopasse Hispaania maurid. Saksamaal tunti seda nimetuse *quinterne*, Hispaanias *guitarra* ja Itaalias *chitarra* all. See oli populaarne instrument 14. sajandi laulikute ja harrastusmuusikute seas ning sai kiiresti suurema mõjuvõimu kui *[[citola]]*. Hiljem gitterni populaarsus siiski vähenes, tehes ruumi suurematele pillidele lautole ja kitarrile.

## Viited
Antonio de Torres Jurado

**Antonio de Torres Jurado** (13. juuni 1817 Almería – 19. november 1892 Almería) oli hispaania kitarrist ja pillimeister. 

Ta oli 19. sajandi kõige tähtsam hispaania kitarrimeister. Teda peetakse kaasaegse klassikalise kitarri loojaks. Enamiku tänapäevaste akustiliste kitarride disain on tuletatud tema loomingust.

## Viited
Pudel

**Pudel** on korgiga suletav anum, mille ülaosa (pudelikael) on tunduvalt kitsam kui alaosa. 

Enamasti on pudelid tehtud klaasist või plastist, aga võivad olla ka savist, metallist või puust.

Pudelid on enamasti silinderja kujuga, kuid leidub ka lapikuid, kandilisi ja erikujulisi pudeleid.

Enamasti kasutatakse pudeleid vedelike hoidmiseks, nagu näiteks vesi, piim, õlu, vein, muud joogid, õli, ravimid, šampoon, tint jne. Pudelite hulgalist vedelikuga täitmist (näiteks joogi tootmisel) nimetatakse villimiseks.

Ka kannu ülaosa võib olla alaosast veidi kitsam, kuid mitte nii oluliselt kui pudelil.

## Pudeleid
*Bocksbeutel
*Lutipudel
*Süütepudel
*Taskupudel
*Termospudel
*Tindipudel

## Vaata ka
*Kleini pudel
*Nanseni pudel
*Pudelpost
*Pudelikaela efekt

#### Välislingid
Andrei Kaissarov

**Andrei Sergejevitš Kaissarov** (vene keeles *Андрей Сергеевич Кайсаров*; 27. november (16. november vkj) 1782 Moskva – 26. mai (14. mai vkj) 1813) oli vene filoloog, publitsist ja luuletaja. 

1811. aastal valiti ta Tartu Ülikooli vene keele professoriks. 1812. aastal läks ta sõjaväkke. Hukkus partisanitegevuses.

## Teoseid
*Kaisarow, Andrei von 1811. *Rede über die Liebe zum Vaterlande. Zur Feier der auf dem rechten Donauufer durch die russischen Truppen erflochtenen Siege, gehalten in der feierlichen Versammlung Kaiserlichen Universität zu Dorpat am 12. November 1811*. 16 lk.

## Kirjandus
* Лотман, Ю.М. 1958. *А. С. Кайсаров и литературно-общественная борьба его времени*. (Tartu Riikliku Ülikooli Toimetised – Ученые записки Тартуского государственного университета 63.) Tartu.

## Välislingid
* Elulugu
*
Otto V (Braunschweig-Lüneburg)

**Otto**, hüüdnimega **Võidukas** või **Suuremeelne** (1439 – 9. jaanuar 1471, ), oli Braunschweig-Lüneburgi hertsog ja Lüneburgi vürst 1457. aastast kuni surmani. Ta jagas vürstkonda oma venna Bernhardiga kuni Bernhardi surmani 1464. aastal.

Otto ja Bernhard olid Friedrich II pojad ning tema järglased valitsemises, kui Friedrich taandus. Pärast Otto surma naasis võimule tema isa.

## Perekond
Otto abiellus 1467. aastal Anna von Nassau-Dillenburgiga. Nad said järgmised lapsed:

* Wilhelm (suri aastal 1480)
* Heinrich (u 1467–1532)

## Välislingid
* Welfide dünastia koduleht
Kiyoshi Tanabe

**Kiyoshi Tanabe** (jaapanipäraselt **田辺 清**, *Tanabe Kiyoshi*; sündinud 10. oktoobril 1940 Aomoris) on Jaapani endine poksija.

Tanabe sai kärbeskaalus (kuni 51 kg) 1960. aasta Rooma olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Sergei Sivkole (NSV Liit). 

Tanabe on esimene Jaapani poksija, kes on võitnud olümpiamedali.

Tanabe poksis detsembrist 1963 kuni veebruarini 1967 elukutselisena. Ta osales kokku 22 kohtumisel ning võitis neist 21 (neist 5 nokaudiga) kohtumist ja viigistas 1 kohtumise. Ehkki tema elukutselise karjäär kulges hiilgavalt, pidi ta edasisest poksimisest loobuma, sest tal tekkis silma võrkkesta irdumine ning ta jäi hiljem ühest silmast pimedaks.

## Viited

## Välislingid
* 
*
Shrek

**"Shrek"** on 2001. aastal valminud Ameerika Ühendriikide arvutianimatsiooniga loodud komöödiafilm, mis põhineb kaudselt 1990. aastal ilmunud William Steigi samanimelisel lasteraamatul. 

"Shreki" režissöörid olid Andrew Adamson ja Vicky Jenson, kes tegid filmiga oma režissööridebüüdi. Filmi peaosades on dublaažinäitlejatena Mike Myers, Eddie Murphy, Cameron Diaz ja John Lithgow.

Film jutustab rohelisest sookollist Shrekist, kes on harjunud elama üksinda soo peal. Aga Shreki rahu saab rikutud muinasjuttude tegelastega, keda Duloci valitseja Lord Farquaad sunnib soo peale kolima.

## Eesti dublaažinäitlejad
*Peeter Tammearu – Shrek
*Tiit Sukk – Donkey
*Harriet Toompere – Fiona
*Rain Simmul – Farquaad

## Vaata ka
*"Shrek 2" (2004)
*"Shrek Kolmas" (2007)
*"Shrek nüüd ja igavesti" (2010)

## Välislingid
* 
* Ametlik koduleht (inglise keeles)
* "Shrek" IMDb profiil
* "Shrek" leheküljel Rotten Tomatoes
* "Shrek" leheküljel Metacritic
Heinrich I (Braunschweig-Lüneburg)

**Heinrich Keskmine** (1468–1532) oli Braunschweig-Lüneburgi hertsog ja Lüneburgi vürst aastatel 1486–1520.

## Järglased
Heinrichil ja Margaretel olid järgmised lapsed:

*Anna (1492–??), suri noorelt
*Elisabeth (1494–1572), oli abielus Gelderni hertsogi Karliga (1467–1538)
*Otto (1495–1549)
*Ernst I Usutunnistaja (1497–1546)
*Apollonia (1499–1571), nunn
*Anna (1502–1568), oli abielus Pommeri hertsogi Barnim IX-ga (1501–1573)
*Franz (1508–1549)
Otsene piiramine

**Otsene piiramine** (inglise *direct regulation*) on tavaliselt tehniliste ja tehnoloogiliste näitajate (nt saastekoguste) administratiivne normimine ja sanktsioonide rakendamine normide rikkumisel. 

Otsest piiramine on üsna tõhus ohtlike ainete leviku tõkestamiseks teadaolevatest saasteallikatest. 

## Vaata ka
*Heite piirväärtus
*Saastetasu

## Viited
Eiji Morioka

**Eiji Morioka** (jaapanipäraselt **森岡 栄治** *Morioka Eiji*; 8. juuni 1946 Osaka – 9. november 2004 Kawanishi suurlinn, Hyōgo prefektuur) oli Jaapani poksija.

Morioka sai kukk-kaalus (kuni 54 kg) 1968. aasta México olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale Valerian Sokolovile (NSV Liit). 

Morioka poksis aprillist 1969 kuni septembrini 1970 elukutselisena. Ta osales kokku 10 kohtumisel ning võitis neist 6 (neist 3 nokaudiga) ja kaotas 4 (neist 1 nokaudiga) kohtumist. Ta pidi edasisest poksimisest loobuma, sest tal tekkis silma võrkkesta irdumine. Ta tegutses hiljem poksiametnikuna ning asutas Kawanishi suurlinnas ka oma poksikooli.

## Isiklikku
Eiji Morioka nõbu Toshiyuki Morioka tegi 2008. aastal filmi, mis jutustab Eiji Morioka elust.

## Viited

## Välislingid
* 
* 
*Eiji Morioka poksikooli koduleht. Jaapani keeles
*Film Eiji Moriokast lehel IMDb. Inglise keeles
Jäätmete kogumine

**Jäätmete kogumine** (inglise *waste collection*) on jäätmete kokkukorjamine, sortimine ja segukoostamine nende edasises veo- või tekkekohas taaskasutamise või kõrvaldamise eesmärgil.

## Vaata ka
*Jäätmehooldus
*Jäätmekäitlus
*Jäätmete kõrvaldamine

## Viited
Heite piirväärtus

**Heite piirnorm** (inglise *emission limit value*) on heidet iseloomustava näitaja tase, mida kindlaksmääratud ajavahemikus või ajavahemikes ei tohi ületada või mille piiresse tuleb jääda.

## Vaata ka
*Heide
*Heskkonnakvaliteedinorm 
*Otsene piiramine
*Saastetasu

## Viited
Jäätmete kõrvaldamine

**Jäätmete kõrvaldamine** (inglise *waste disposal* või *final* (*ultimate*) *disposal*) on jäätmete keskkonda viimiseks või selle ettevalmistamiseks tehtav toiming. 

Levinumad jäätmete kõrvaldamise toimingud on jäätmete ladestamine prügilatesse ja jäätmete põletamine. 

## Vaata ka
*Jäätmehooldus
*Jäätmekäitlus
Aruandlusstandardid AccountAbility 1000

**Aruandlusstandardid AccountAbility 1000** ehk lühendatult **AA1000** (inglise *AccountAbility* 1000) on standardite sari, mis aitab organisatsioonidel parandada oma jätkusuutlikkust. 

AA1000 eesmärk on muuta organisatsiooni tegevuse sotsiaalse ja eetilise mõju kohta peetav arvepidamine, auditeerimine ja aruandmine kvaliteetsemaks. 

Olulisel kohal standardite kriteeriumides on huvirühmade kaasamine. 

AA1000 standardid koostas koos huvirühmadega Suurbritannias tegutsev rahvusvaheline katusorganisatsioon AccountAbility. 

## Vaata ka
*Globaalne Aruandlusalgatus
*Sotsiaalne audit
*Sotsiaalse vastutuse standard SA 8000

## Viited
Sotsiaalse vastutuse standard SA8000

**Sotsiaalse vastutuse standard SA8000** ehk lühendatult **SA8000** (inglise Social Accountability 8000) on töötajate õigusi käsitlev vabatahtlik rahvusvaheline standard ja kontrollisüsteem.

SA8000 algatas 1997. aastal rahvusvaheline valitsusväline sotsiaalse vastutuse organisatsioon Social Accountability International.

SA 8000 põhineb Rahvusvahelise Tööorganisatsiooni (ILO) konventsioonide, ÜRO inimõiguste deklaratsiooni ja lapse õiguste konventsiooni sätetel.

Standardi kriteeriumid näevad näiteks ette laste töö ja sunniviisilise töö kasutamise piiramist, nõuded ohutule ja tervislikule töökeskkonnale.

SA8000 saab kasutada igas suuruses asutuses või ettevõttes kõigis majandusharudes.

## Vaata ka
*Aruandlusstandardid AccountAbility 1000
*Ettevõtte ühiskondlik vastutus
*Lapstööjõud
*Sotsiaalne audit
*Õiglane kaubandus

## Viited

## Kirjandus
*Säästva arengu sõnaseletusi. Säästva Eesti Instituut, SEI Tallinn. http://www.seit.ee/sass/?ID=1&L_ID=125 (vaadatud 13.11.2011)
Moodne perekond

**"Moodne perekond"** (inglise **"Modern Family"**) on Ameerika Ühendriikide komöödiasari. See linastus esmakordselt ABC telekanalil 23. septembril 2009. Sari oli üheteistkümne hooajaga eetris kuni 8.aprillini 2020. Sarja loojateks on Christopher Lloyd ja Steven Levitan. Sarja tegevus keskendub perepea Jay Pritchetti ja tema perekonna elule Los Angeleses. Peategelased on Jay uus abikaasa ja lapsed ning tema kaks täiskasvanud last koos enda peredega. 

"Moodne perekond" on võitnud mitu Emmy auhinda.

## Tegelased
*Ed O'Neill – Jay Pritchett
*Sofía Vergara – Gloria Pritchett
*Julie Bowen – Claire Dunphy
*Ty Burrell – Phil Dunphy
*Jesse Tyler Ferguson – Mitchell Pritchett
*Eric Stonestreet – Cameron Tucker
*Sarah Hyland – Haley Dunphy
*Ariel Winter – Alex Dunphy
*Nolan Gould – Luke Dunphy
*Rico Rodriguez II – Manny Delgado
Postkolonialism

**Postkolonialism** on kriitiline poliitilis-intellektuaalne suund, mis uurib kolonialismi ja imperialismi mõju kultuuridele minevikus, koloniaalsuhete taastootmist ja muutumist tänapäeval, samuti nende kirjeldamist ja avaldumisvorme. Postkolonialistlikest avaldumisvormidest on olulisemad ökokolonialism, sotsiaalne ja ökoloogiline dumping ja biopiraatlus. Täpsemalt on tegu enamasti Euroopa koloniaalvõimude ajaloo, kultuuri, kirjanduse kriitilise uurimisega. 

Postkolonialism hõlmab tervet rida teoreetilisi lähenemisviise, mistõttu pole seda võimalik ühtselt defineerida. Antropoloogiliselt lähenedes näiteks võidakse uurida koloniseeritud inimeste kogemusi. Lisaks sellele uuritakse sotsiaalseid ja poliitilisi suhteid, mis põlistavad kolonialismi või neokolonialismi. Seega on kolonialismiuuringud tihedalt seotud lähiajaloo, antropoloogia, politoloogia, filosoofia, sotsioloogia ja inimgeograafiaga. Postkolonialismi uuringute alamdistsipliinid uurivad koloniaalvõimu mõjusid näiteks feministlikust, anarhistlikust või marksistlikust perspektiivist.

"Kolonialism" on mitmetähenduslik mõiste, tähendades nii valitsemissüsteemi kui ka selle valitsemissüsteemi taga peituvat ideoloogiat või maailmavaadet. "Postkolonialismi" all aga mõeldakse enamasti postkolonialismi uuringuid (*postcolonial studies*), ehk filosoofilist vastust kolonialismile, mitte lihtsalt süsteemi, mis tuli pärast kolonialismi (nagu eesliite alusel võiks arvata). Niisiis võib postkolonialismist mõelda kui reaktsioonist kolonialismile samamoodi nagu postmodernism on reaktsioon modernismile (eriti kuna termin "postkolonialism" on loodud termini "postmodernism" eeskujul ning jagab sellega mitmeid filosoofilisi ja teoreetilisi lähtekohti).

Postkolonialismi nimekate esindajate seas on Gayatri Chakravorty Spivak, Homi K. Bhabha, Edward Said, Dipesh Chakrabarty, Amar Acheraiou ja Frantz Fanon. Eestis tegelevad postkolonialismi uuringutega näiteks Tiina Kirss ja Piret Peiker. 

## Vaata ka
*Neokolonialism
*Sisekolonialism

## Viited
 

## Välislingid
*Peiker, P. (2006). Post-communist literatures: A postcolonial perspective. *Eurozine*, 28. märts.
Pedro van Raamsdonk

**Pedro Johannes van Raamsdonk** (sündinud 2. oktoobril 1960 Amsterdamis) on Hollandi endine poksija.

Van Raamsdonk oli II keskkaalus (kuni 75 kg) seitsmekordne Hollandi meister aastatel 1979–1986.

Van Raamsdonk osales II keskkaalus (kuni 75 kg) 1984. aasta Los Angelese olümpiamängude poksivõistlustel, kuid kaotas veerandfinaalis hilisemale pronksmedalivõitjale Arístides Gonzálezele (Puerto Rico) ja jäi edasisest medaliheitlusest välja

Van Raamsdonk sai II keskkaalus (kuni 75 kg) 3. maailmameistrivõistlustel (München, 1982) pronksmedali, kaotades poolfinaalis hilisemale hõbemedalivõitjale Tarmo Uusivirrale (Soome) ja jäädes edasisest medaliheitlusest välja.

Van Raamsdonk sai II keskkaalus (kuni 75 kg) 24. Euroopa meistrivõistlustel (Tampere, 1981) hõbemedali, kaotades finaalis kuldmedalivõitjale ja Euroopa meistrile Juri Torbekile (NSV Liit). Ta osales II keskkaalus (kuni 75 kg) 25. Euroopa meistrivõistlustel (Varna, 1983), kuid kaotas 1. ringis oma kohtumise ja jäi edasisest medaliheitlusest välja.

Van Raamsdonk poksis veebruarist 1986 kuni oktoobrini 1991 elukutselisena. Ta osales kokku 20 kohtumisel ning võitis neist 15 (neist 7 nokaudiga) ja kaotas 5 (neist 3 nokaudiga) kohtumist. 

## Viited

## Välislingid
* 
*
Marella Discovery 2

**Marella Discovery 2** (end. Legend of the Seas) on esimene Vision-klassi ristluslaev, mis kuulub ettevõttele Royal Caribbean Cruises Ltd. ja mida käitab laevakompanii Marella Cruises. Tema sõsarlaev on Splendour of the Seas.

## Ajalugu

Legend of the Seas ehitati Chantiers de l'Atlantique'i laevatehases Saint-Nazaires Prantsusmaal 1995. Vettelaskmistseremoonia toimus 5. septembril 1994 ja laeva ristiemaks sai Cindy Pritzker. Esmareisile asus Legend of the Seas 16. mail 1995. Laev oli registreeritud 1995–2002 Libeeria pealinna Monroviasse ja alates 2002 Bahama pealinna Nassausse. 

## Tehnilised andmed
Laev on 264 m pikk ja 32 m lai ning tema süvis on 7,3 m. Laev suutis arendada kiirust 24 sõlme. Selle kogumahutavus on 69 130. Laevatekke on 11. Laeval on nii reisija- kui kajutikohti 2064. Laevaperes on 720 liiget. Laeva peamasina moodustasid 5 Wärtsilä diiselmasinat, mille koguvõimsus on 54,3 MW.

## Pardal
Laeval on teater, kino, solaarium, spaa, 2 ujulat, võimla, kahekorruseline restoran Romeo & Juliet, kohvik, 4 temaatilist baari, ostukeskus, tantsusaal, diskosaal, vaateplatvorm ja mägironimissein.
 
## Juhtumid
2011. aasta Sendai maavärina järel tühistati peaaegu kõik kruiisid Põhja-Aasiasse ja neile, kes olid juba maksnud, maksti raha tagasi.

Laeva kasutati 1.–8. septembril 2012 Russki saarel aset leidval Aasia ja Vaikse Ookeani Majanduskoostöö (APEC) riikide tippkohtumisel luksusliku ujuvhotellina.

## Viited

## Välislingid
*Laeva andmed Marella kodulehel (inglise keeles)
Sertifitseeritud heitkoguste vähendamine

**Sertifitseeritud heitkoguste vähendamist** (inglise *certified emissions reduction*, lühendatult CER) kasutatakse puhta arengu mehhanismi projektide tulemuste hindamisel, kus kasvuhoonegaaside heitkogused on väljendatud ühe tonni CO<sub>2</sub> ekvivalendi abil.

## Vaata ka
*Heitkoguste vähendamise ühik
*Kyoto protokoll
*Puhta arengu mehhanism

## Viited